यानी अभी तो सिर्फ झलक है. एक हालिया साक्षात्कार में गूगल के इंजीनियरिंग डायरेक्टर स्कॉट हफमैन कहते हैं कि भविष्य में तकनीक के साथ हमारा संवाद उतना ही सहज होगा जितनी हमारी आपसी बातचीत. उनके मुताबिक कुछ ही साल बाद सर्च बॉक्स में की वर्ड टाइप करना बहुत पुरानी बात हो जाएगी. यानी किसी जवाब के लिए स्क्रीन और कीबोर्ड की जरूरत खत्म हो चुकी होगी. हफमैन कहते हैं, ‘हमारे घर की छत या दीवारों में माइक्रोफोन और स्पीकर लगे होंगे. हम सवाल पूछेंगे और मशीन हमें जवाब देगी.’ हमारे और दुनिया के बारे में सारी जानकारियों से लैस मशीनों का एक नेटवर्क – जो गूगल की ही एंड्रॉयड या किसी और तकनीक की मदद से आपस में जुड़ा होगा- हमारे शरीर और दिमाग की कवायद काफी कम कर देगा.